बजारमा कृतिको संख्या थुपारेर ठूलो लेखकमा दर्ज गराउने भन्दा वास्तविकतामा आधारित लेखेर स्तरीय, पठनीय तथा ज्ञानवर्द्धक पुस्तक बजारमा ल्याउने गरेको बताउँछन् उनी। ‘म जागिरे भए पनि आर्थिक अवस्था कमजोर भएको लेखक हुँ। परिवार पाल्नका लागि जागिर खाएको हुँ, त्यही जागिरले अहिले एक छोरा र छोरी अनि श्रीमती पाल्नुपर्छ। प्रशस्त पैसा हुँदैन', उनले भने, ‘मेरा कृतिहरू प्रकाशन गृह र साथीभाइको साथ सहयोगमा प्रकाशन हुँदै आएको छ।’
